**MESTNA OBČINA NOVA GORICA,** Trg Edvarda Kardelja 1, 5000 Nova Gorica, ID za DDV: SI53055730, matična številka: 5881773, ki jo zastopa župan Matej Arčon, (v nadaljevanju: prodajalec)

in

**(naziv in naslov podjetja)\_\_\_\_\_\_**, matična številka: \_\_\_\_, ID za DDV: \_\_\_\_\_\_, ki ga zastopa (ime in priimek zakonitega zastopnika) \_\_\_\_\_\_, (v nadaljevanju: kupec)

skleneta naslednjo

**KUPOPRODAJNO POGODBO**

1. **SPLOŠNE DOLOČBE**
2. **člen**

Pogodbeni stranki uvodoma ugotavljata, da:

* je Mestna občina Nova Gorica zemljiškoknjižni lastnik zemljišča parc. št. 49/1 in 49/52, obe k.o. Čepovan;
* je Zavod za gozdove RS izdal Odločbo o določitvi varstvenih del za odpravo posledic žleda številka 3408-01-2607-C005/14 z dne 11.3.2014 (v nadaljevanju: odločba), s katero je naložil zemljiškoknjižnemu lastniku izvedbo sanitarne sečnje ter preventivna varstvena dela na teh zemljiščih;
* je Zavod za gozdove RS izdal odkazilne manuale številka14001 za odsek 79B ter 14001 in 14002 za odsek 79A, oba GGE Banjšice (Čepovanska reber) za posek 1.020,99 m³ lesa;
* je prodajalec izvedel postopek javne dražbe, objavljen v Uradnem listu št.\_\_ in na svoji spletni strani dne\_\_\_ in v katerem je bil kupec izbran kot najugodnejši ponudnik;
* se izvede prodaja lesa na panju, tako da vsi stroški v zvezi z izvedbo sečnje in spravilom lesa kot tudi vseh ostalih zahtev v odločbi bremenijo kupca;
* bo nadzor nad prodajo lesa, to je nad izvedbo sečnje in spravila lesa, vzpostavitvijo gozdnega reda in količino posekanega lesa izvajala s strani prodajalca pooblaščena oseba;
* se vplačana varščina v višini \_\_\_\_\_\_ evrov kupcu všteje v kupnino in da je plačilo kupnine bistvena sestavina pravnega posla;
* se ta pogodba sklepa na podlagi 21. člena Zakona o stvarnem premoženju države in samoupravnih lokalnih skupnosti (Uradni list RS št. 86/2010 s spremembami).

1. **PREDMET POGODBE**
2. **člen**

Predmet pogodbe je prodaja lesa na panju na zemljiščih iz prve alineje 1. člena, ki mora biti posekan v skladu z odločbo Zavoda za gozdove Slovenije iz druge alineje 1. člena in odkazilnimi manuali iz tretje alineje 1. člena v skupni količini 1.020,99m³ lesa.

S to pogodbo prodajalec proda, kupec pa kupi les iz prejšnjega odstavka tega člena.

1. **POGODBENA CENA**
2. **člen**

Kupec je za 1.020,99 m3 lesa dolžan plačati:

kupnino po odločbi ………….……………………………... \_\_\_\_\_\_ EUR

22% DDV …………….…………………………………….. \_\_\_ \_\_ EUR

Skupaj **\_\_\_\_\_\_\_ EUR**

(z besedo: \_\_\_\_\_\_\_\_).

Kupec se zaveže nakazati kupnino v roku 8 dni po izstavitvi računa na transakcijski račun prodajalca št.: 01284-0100014022, odprtem pri Banki Slovenije. V primeru zamude s plačilom ima prodajalec pravico do zakonitih zamudnih obresti.

Morebitna količinska odstopanja posekanega lesa, večja od 10m³, se poračunajo po zaključeni sečnji, z aneksom k tej pogodbi in sicer za po ceni \_\_\_ evrov/m³ brez/ z DDV.

Prodajalec si pridržuje lastninsko pravico nad predmetom pogodbe, dokler kupec ne plača celotne kupnine.

1. **POGOJI PRODAJE**
2. **člen**

Les se prodaja na panju. S podpisom te pogodbe se šteje, da je kupec seznanjen s stanjem lesa, ki se prodaja. Les se prodaja v stanju v kakršnem je, po načelu videno – kupljeno. Kupec prevzame les, ki je predmet te pogodbe v posest z dnem podpisa pogodbe. S plačilom celotne kupnine preide lastnina prodanega lesa na kupca.

Vse stroške sečnje, morebitne gradnje ali sanacije obstoječih vlak, spravila lesa, druge morebitne stroške potrebne za izvedbo sečnje lesa na panju ter stroške vzpostavitve gozdnega reda v skladu z odločbo nosi kupec.

Kupec mora spoštovati določila odločbe Zavoda za gozdove Slovenije in drugih predpisov s tega področja;

Po končanih delih mora kupec prometno infrastrukturo vrniti v prvotno stanje v roku 14 dni od zaključka del. V nasprotnem primeru to stori prodajalec na stroške kupca.

Kupec mora o predvidenem začetku del o tem obvestiti s strani prodajalca pooblaščeno osebo iz šeste alineje 1. člena vsaj 5 dni pred začetkom del. Kupec se obveže, da bo les skladiščil na kamionski poti in ga tedensko odvažal ter zaradi kontrole posekanih količin o tem obvestil pooblaščeno osebo vsaj 2 dni pred odvozom.

Kupec je prodajalcu in tretjim osebam odgovoren za škodo, ki bi nastala zaradi kršitev določb te pogodbe.

1. **člen**

V primeru, da kupec ne poravna računa prodajalca v roku iz 2. odstavka 3. člena te pogodbe ima prodajalec pravico odstopiti od pogodbe brez odpovednega roka ter obdržati varščino iz 1. člena te pogodbe kot pogodbeno kazen.

1. **člen**

Kupec se zavezuje pri izvedbi sečnje upoštevati odločbo, odkazilni manual, veljavne predpise ter to pogodbo.

1. **KONČNE DOLOČBE**
2. **člen**

Morebitne spore iz te pogodbe bosta stranki reševali sporazumno. V primeru, da sporazum ne bo mogoč, se pogodbeni stranki dogovorita, da bo spor reševalo pristojno sodišče v Novi Gorici.

Vse spremembe in dopolnitve te pogodbe so veljavne le, če so sklenjene pisno, v obliki aneksa k tej pogodbi.

1. **člen**

Kupoprodajna pogodba je napisana v štirih enakih izvodih, od katerih prejme vsaka pogodbena stranka po dva izvoda.

1. **člen**

Skrbnik te pogodbe za prodajalca je svetovalka za gospodarski razvoj Zdenka Kompare, za kupca pa zakoniti zastopnik \_\_\_\_\_\_\_.

Ta pogodba se šteje za nično, če je kdo v imenu ali na račun druge pogodbene stranke, ki vstopa v pogodbeno razmerje z organom ali organizacijo iz javnega sektorja, predstavniku ali posredniku organa ali organizacije iz javnega sektorja obljubi, ponudil ali dal kakšno nedovoljeno korist za:

* pridobitev posla ali
* za opustitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organizacije, posredniku organizacije ali organizacije iz javnega sektorja, drugi pogodbeni stranki ali njenemu predstavniku, zastopniku, posredniku.

Izvajalec jamči, da s podpisom te pogodbe ne bo prišlo do nezakonitega stanja v smislu 35. člena Zakona o integriteti in preprečevanju korupcije

1. **člen**

Ta pogodba prične veljati z dnem, ko jo podpišeta obe pogodbeni stranki. Sestavljena je v 4 enakih izvodih od katerih prejme vsaka pogodbena stranka po dva izvoda.

|  |  |
| --- | --- |
| Številka: 340-2/2014-\_\_\_\_  Datum: \_\_\_\_\_\_\_  **Prodajalec:**  **MESTNA OBČINA NOVA GORICA**  **Matej Arčon**  **Župan** | Številka: \_\_\_\_\_  Datum: \_\_\_\_\_\_  **Kupec:**  **\_\_\_\_\_\_** |